|  |  |  |
| --- | --- | --- |
| UnivBacau nou | **ROMÂNIA**  MINISTERUL EDUCAŢIEI NAȚIONALE ŞI CERCETĂRII ŞTIINŢIFICE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**Comunicat de presă**

Referitor la informațiile vehiculate în mass-media și în spațiul online, în ultimele zile, cu privire la adresa Universității „Vasile Alecsandri” din Bacău, Consiliul de administrație a aprobat următorul comunicat de presă:

* Universitatea „Vasile Alecsandri” din Bacău este deschisă și răspunde cu celeritate la orice solicitare privind accesul la informațiile publice;
* Universitatea „Vasile Alecsandri” din Bacău este în plină campanie electorală pentru alegerea structurilor de conducere în mandatul 2016-2020. Conform Legii Educației, nr. 1/2011, actualul rector prof. univ. dr. ing. Valentin Nedeff nu mai candidează deoarece are două mandate complete și succesive;
* Conducerea actuală a universității nu comentează și nu răspunde la niciun atac, refuză să intre în orice polemică pentru a nu influența electoratul din mediul academic în alegerea viitorului rector;
* Conducerea universității încurajează toate dezbaterile pe proiecte de viitor pentru universitate, făcute în mod direct și corect de către toți posibilii candidați;
* Activitatea universității are la bază respectul pentru toți partenerii (peste 5.000 de studenți și 300 de salariați) și colaboratorii locali, regionali, naționali și internaționali;
* Universitatea a fost și trebuie să rămână apolitică, echidistantă și cu același respect față de toate partidele politice;
* Considerăm că cei care încearcă, prin diferite mijloace să afilieze universitatea unui grup sau partid politic, încalcă legea și aduc prejudicii de imagine universității;
* Universitatea invită la calm și răbdare pentru perioada scurtă care a rămas până la alegerea viitorului rector.

**Prorector cu etica şi imaginea universităţii,**

**Conf. univ. dr. Cristina CÎRTIŢĂ-BUZOIANU**